Video: Uitvalsyfer en uitdagings in die onderwys | Maroela Media
Die uitvalsyfer van leerders wat nie skool voltooi nie, was voor die pandemie in Suid-Afrika reeds onrusbarend hoog. Die getal het egter tot meer as 750 000 geklim.
In hierdie episode van die Afrikaanse Onderwysnetwerk (AON) se onderwysgesprekke word gesels oor wat skoolgemeenskappe en hoofde kan doen om die hoë uitvalsyfer te hanteer. Daar word ook gesels oor hoe nuut aangestelde hoofde die mas in die ongekende tyd moet opkom en hoe belangrik selfsorg vir hoofde geword het.
René Arendse is die gesprekleier. Sy het met Daan Potgieter, die uitvoerende hoof van die AON, Linda Africa, hoof by Windermere Primêr in Kensington, en Chrizelda Layman van Rosendaal Sekondêr in Delft oor hul ervarings, advies en aanbevelings gesels.